CELEX: 31998D0184
Language: sl
Date: 1998-02-25 00:00:00
Title: Odločba Komisije z dne 25. februarja 1998 glede vprašalnika za poročila držav članic o izvajanju Direktive Sveta 94/67/ES o sežiganju nevarnih odpadkov (izvajanje Direktive Sveta 91/692/EGS)Besedilo velja za EGP.

Avis juridique important

|

31998D0184

Official Journal L 067 , 07/03/1998 P. 0048 - 0050

ODLOČBA KOMISIJEz dne 25. februarja 1998glede vprašalnika za poročila držav članic o izvajanju Direktive Sveta 94/67/ES o sežiganju nevarnih odpadkov (izvajanje Direktive Sveta 91/692/EGS)(Besedilo velja za EGP)(98/184/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 91/692/EGS z dne 23. decembra 1991 o standardiziranju in racionaliziranju poročil o izvajanju določenih direktiv, ki se nanašajo na okolje [1] in zlasti členov 5 in 6,ob upoštevanju Direktive Sveta 94/67/ES o sežiganju nevarnih odpadkov [2],ker člen 17 Direktive 94/67/ES zahteva, da države članice poročajo o izvajanju te direktive v skladu s členom 5 Direktive Sveta 91/692/EGS;ker mora to poročilo temeljiti na vprašalniku ali predlogu, ki ga Komisija pripravi v skladu s postopkom, določenim v členu 6 Direktive 91/692/EGS;ker bo prvo poročilo zajemalo obdobje od leta 1998 do vključno leta 2000;ker so ukrepi, predvideni s to odločbo, v skladu z mnenjem, ki ga je podal odbor, ustanovljen v skladu s členom 6 prej omenjene direktive,SPREJELA NASLEDNJO ODLOČBO:Člen 1Vprašalnik, priložen tej odločbi, ki se nanaša na Direktivo Sveta 94/67/ES o sežiganju nevarnih odpadkov, se s tem sprejme.Člen 2Države članice bodo uporabile ta vprašalnik kot podlago za sestavo poročila, ki ga morajo predložiti Komisiji v skladu s členom 5 Direktive Sveta 91/692/EGS in členom 17 Direktive Sveta 94/67/ES.Člen 3Ta odločba je naslovljena na države članice.V Bruslju, 25. februarja 1998Za KomisijoRitt BJERREGAARDČlan KomisijePRILOGAVPRAŠALNIKza poročilo držav članic o prenosu in izvajanju Direktive 94/67/ES o sežiganju nevarnih odpadkovTreba je navesti informacije, ki so že bile posredovane Komisiji.I. PRENOS V NACIONALNO ZAKONODAJO1. (a) So bile Komisiji že priskrbljene podrobnosti o zakonih in drugih predpisih, sprejetih za uskladitev z Direktivo?(da/ne)(b) Če je odgovor na (a) "ne", navedite razloge, zakaj ne.II. IZVAJANJE DIREKTIVE1. (a) Kakšni ukrepi so bili na splošno sprejeti v skladu s členom 3(1), da bi preprečili onesnaževanje okolja zaradi konstruiranja, opremljanja in obratovanja sežigalnic?(b) Če so te informacije na razpolago, navedite število dovoljenj, izdanih v skladu s členom 3(1), in povezane obratovalne zmogljivosti.2. (a) Kakšne zahteve so bile na splošno določene v skladu s členom 3(4) za izdajo dovoljenj za sosežig?(b) So bila v obdobju šestih mesecev po začetku obratovanja v skladu s členom 3(4) odobrena odstopanja od deleža, zahtevanega s členom 3(3)?(da/ne)(c) Če je odgovor na (b) "da", navedite, zakaj ne.(d) Če so te informacije na razpolago, navedite število dovoljenj, izdanih v skladu s členom 3(3), in celotno odobreno količino sosežganih odpadkov.3. Kakšni ukrepi so bili na splošno sprejeti v skladu s členom 4, da bi zagotovili dostop javnosti do informacij, določenih v tem členu?4. (a) Kakšni ukrepi so bili na splošno sprejeti v skladu s členom 5, da bi preprečili ali zmanjšali negativne vplive na okolje zaradi dostave in sprejema odpadkov.(b) Kolikor je znano, naj se navede število odstopanj od odstavkov 2 in 3 člena 5, odobrenih v skladu s členom 5(4).5. (a) So bile v skladu s členom 6(4) odobrene drugačne zahteve od tistih, določenih v členu 6(2)?(da/ne)(b) Če je odgovor na (a) "da", navedite podrobnosti o številu primerov in za vsakega navedite odobrene pogoje, kot tudi rezultate izpeljanih preverjanj.(c) Kakšni ukrepi so bili na splošno sprejeti za uskladitev s členom 6(3)?(d) Kakšni ukrepi so bili na splošno sprejeti v skladu s členom 6(6) za zagotovitev, da emisije zraka pri tleh ne bi povzročale pomembne onesnaženosti.6. (a) Kakšni ukrepi so bili na splošno sprejeti za uskladitev z zahtevami, določenimi v členu 6(5) ter členu 7(1) in 7(2)?(b) Kakšni preventivni ukrepi so bili v skladu s členom 12(2) sprejeti glede najdaljših časovnih obdobij za zaustavitev, moteno delovanje ali okvaro čistilnih naprav ali merilnih naprav, kot tudi glede takojšnjega obveščanja pristojnih organov v skladu s členom 12(1), če so bile presežene mejne vrednosti emisij, določene v členu 6(5), členu 7(1) in členu 7(2).(c) So bile z nacionalnimi uredbami določene mejne vrednosti emisij za druga onesnaževala, razen za tista, določena v členu 7?(da/ne)(d) Če je odgovor na (c) "da", navedite podrobnosti o razlogih in označite za vsako onesnaževalo vrednost emisij.(e) Kakšni preventivni ukrepi so bili v skladu s členom 7(4) sprejeti za določitev ustreznih mejnih vrednosti emisij ali okvirnih vrednosti.7. Kakšni ukrepi so bili na splošno sprejeti, da bi v skladu s členom 8 omejili izpuste odpadnih voda?8. (a) Kakšni ukrepi so bili na splošno sprejeti v skladu s členom 9, da bi zagotovili skladnost z Direktivama 75/442/EGS in 91/689/EGS?(b) Kjer so te informacije na razpolago, navedite, če se toplota, ki nastane pri sežigu, nadalje izrabi, vrsto izrabe in njeno učinkovitost.9. Kakšni ukrepi so bili na splošno sprejeti, da bi zagotovili skladnost z zahtevami glede meritev v skladu s členom 10, vključno z zahtevami iz Priloge III?10. V zvezi s členom 13(2) navedite število prejetih obvestil o popolni ustavitvi naprav vključno s kapaciteto sežiganja, številom ur in obdobjem delovanja.[1] UL L 377, 31.12.1991, str. 48.[2] UL L 365, 31.12.1994, str. 34.